|  |  |  |
| --- | --- | --- |
|

|  |
| --- |
| http://web.zpr.fer.hr/ergonomija/2004/hendija/slike/grb_zg.gif |

 | REPUBLIKA HRVATSKA **GRAD ZAGREB**  URED ZA JAVNU NABAVUU Zagrebu, 29. prosinca 2017. |
| Na temelju članka 198. Zakona o javnoj nabavi (NN br. 120/2016), Grad Zagreb kao Središnje tijelo za javnu nabavu a za naručitelje navedene u točki 1. nacrta dokumentacije o nabavi, a nastavno na objavljeni nacrt Dokumentacije o nabavi za predmet nabave **Elektroničke komunikacijske usluge u nepokretnoj mreži,** evidencijski broj nabave**: Z-2017-2** objavljuje |
| **Izvješće o prethodnom savjetovanju u odnosu na Nacrt Dokumentacije o nabavi** |
| **R.br.** | **Primjedbe i prijedlozi gospodarskih subjekata** | **Izvješće o prihvaćenim i neprihvaćenim primjedbama i prijedlozima** |
| 1. | Molimo pojašnjenje za uslugu ISDN BRA:1. Za svaku lokaciju u tablici iz Priloga 2 gdje se traži ISDN BRA priključak treba navesti: - količinu telefonskih brojeva koji se koriste - broj kanala koji se putem BRA sučelja spajaju na centralu korisnika2. Potrebno je pojašnjenje za IP telefonski priključakZa svaku lokaciju u tablici iz Priloga 2 gdje se traže IP telefoni i ATA uređaji treba navesti: Koliko kanala treba spojiti na lokaciji (na koju se spaja IP usluga) Koliko brojeva se spaja na ATA uređaj Potrebno je i pojašnjenje iz kojeg razloga je sada u dokumentaciji navedeno primjerice 2575 IP telefona i 100 ATA uređaja a samo 1150 IP telefonskih priključaka, nije jasno u kakvoj su korelaciji te stavke | 1Pojašnjenje:- svaki ISDN BRA priključak naveden u Prilogu 2) koristiti će se za spajanje na kućnu centralu korisnika s uslugom prolaznog biranja (10 DDI po jednom BRA priključku, točka-točka)Pojašnjenje je uvršteno u DON također je sukladno istome usklađen prilog 2 -jedan ISDN BRA priključak ima 2 kanala (u Prilogu2 i Troškovniku navedene su količine ISDN BRA priključaka a svaki ima 2 kanala)2. Pojašnjenje:-za svaki VoIP IP priključak gdje je spojen IP telefon ili ATA uređaj potrebno je osigurati jedan govorni kanal a propusnost govornog kanala je minimalno 80 Kbit/sPojašnjenje je uvršteno u DON-ukoliko Naručitelj koristi vlastitu IP centralu a za pristup na javnu nepokretnu mrežu koristi **VoIP SIP** trunk točan broj IP kanala (u DoN-u navedeni kao **VoIP SIP** trunk govorni priključak) odrediti će se kod sklapanja pojedinačnog Ugovora između pojedinih Naručitelja i odabranog Ponuditelja-u tehničkoj specifikaciji za ATA uređaj navedeno je da ATA uređaj mora omogućiti spajanje 2 analogna priključka- razlika između količine IP telefona i IP priključaka postoji jer je predmet nabave i najam IP telefona i ATA uređaja bez IP priključaka  |
|
| 2. | Vezano uz profesionalni propust iz toč.14.1.3. DoN-a: Molimo pojašnjenje naručitelja da li je Ponuditelj u obvezi dokazati nepostojanje ove ostale osnove za isključenje? Ako jeste, molimo dopunu ovog dijela DoN-a na način da naručitelj taksativno propiše način i vrstu dokaza za navedeno. Koji je dokaz prihvatljiv i relevantan za naručitelja, a da bi se smatralo dokazanim nepostojanje profesionalnog propusta na strani Ponuditelja? Skrećemo pozornost naručitelju kako je upitna operativna provedba u praksi rečenice: „Središnje tijelo neće isključiti gospodarskog subjekta iz postupka javne nabave ako je ocjenjeno da su poduzete mjere primjerene“. Ukazujemo na nejasnoću i prazninu u DoN-u: Kako će naručitelj utvrditi koje su i jesu li poduzete mjere primjerene? U DoN-u nisu navedeni kriteriji za utvrđivanje toga. Ukoliko pojašnjenjem i/ili izmjenom DoN-a naručitelj ne otkloni navedene dvojbe, moli se brisanje ovog dijela DoN-a.Ukazuje se na neujednačeno određivanje pojma „ažurnog popratnog dokumenta“ u DoN-u. Tako na str.43. DoN Naručitelj propisuje ažurnost po formulaciji iz Pravilnika o dokumentaciji o nabavi te ponudi u postupcima javne nabave: Smatra se da su dokazi iz članka 265.st.1. ZJN 2016. ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje. dok se na str. 47. DoN navodi: Ažurirani popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave središnjem tijelu te dokazuju ono što je gospodarski subjekt naveo u ESPD-u. Ljubazno molimo naručitelja da uskladi pojam ažurnog popratnog dokumenta na jednoznačan način prema formulaciji iz Pravilnika o dokumentaciji o nabavi te ponudi u postupcima javne nabave. (provedbeni propis donesen nakon stupanja na snagu ZJN-a). | Pojašnjenje:Ponuditelj za potrebe utvrđivanja okolnosti nepostojanja ostalih osnova za isključenja u **ponudi** dostavlja ***ispunjeni ESPD obrazac (europska jedinstvena dokumentacija o nabavi). ESPD-obrazac (Dio III. Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem – u dijelu koji se odnosi na gore navedene osnove za isključenje) za sve gospodarske subjekte u ponudi****.* Slijedom navedenog ispunjenESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane. Nadalje, u europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, središnjem tijelu za javnu nabavu dostaviti te dokumente. U slučaju postojanja sumnje u istinitost podataka dostavljenih od strane gospodarskog subjekta središnje tijelo za javnu nabavu može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama. Prijedlog gospodarskog subjekta za izmjenom dokumentacije se ne prihvaća.Pojašnjenje:Središnje tijelo za javnu nabavu prije donošenja odluke u postupku javne nabave od ponuditelja koji je podnio ekonomski najpovoljniju ponudu će zatražiti da u primjerenom roku, ne kraćem od 5 (pet) dana dostavi ažurirane popratne dokumente. Slijedom navedenog ovisno o vrsti dokaza traženih u dokumentaciji o nabavi dostava ažuriranih dokaza od strane ponuditelja podrazumijeva da isti sadržavaju podatke koji su važeći, odgovaraju stvarnom činjeničnom stanju u trenutku dostave središnjem tijelu, dokazuju ono što je gospodarski subjekt naveo u ESPD-u, te sukladno Pravilniku o dokumentaciji o nabavi te ponudi u postupcima javna nabave (NN 65/2017), čl.20 st.9. isti nisu stariji od dana u kojem istječe rok za dostavu ponuda.Prijedlog gospodarskog subjekta za izmjenom dokumentacije se ne prihvaća. |
| 3. | prijedlog tehničkih dopuna nacrta Dokumentacije o nabavi:Kako Naručitelj predstavlja subjekt od regionalne važnosti za građane Republike Hrvatske te je u potpunosti vezan za predmet nabave cjelokupnog telekomunikacijskog rješenja u nepokretnoj elektroničkoj mreži gdje bi svaki zastoj u redovnom radu govornih i podatkovnih usluga bio uzrok neiskazivoj šteti i poremećaju te izravnim i nenadoknadivim gubitkom za građane Republike Hrvatske, predlažemo kao neizostavni dio ponude da Ponuditelj priloži dokaz kojim potvrđuje da ima sigurnosno poslovanje čime ne dovodi u opasnost izvršenje svojih ugovornih obveza, a time i funkcioniranja telekomunikacijskog sustava Naručitelja odnosno mogućnost komunikacije kao esencijalnu potrebu. Ponuditelj koji posjeduje dokaz da raspolaže mjerama za nastavak vlastitog poslovanja u slučaju katastrofe, ujedno Naručitelju povećava sigurnost poslovanja i time dokazuje da je osposobljen pružati usluge 24x7 (24 sata na dan, 7 dana u tjednu tijekom cijele godine) s obzirom na složenost komunikacijskog sustava Naručitelja kojemu bilo kakav nedostatak u mogućnosti komunikacije na ovoj razini može biti uzrok velikih problema u obavljanju svakodnevnih poslova.Stoga predlažemo da se navedenim proširi tehnički dio u točki 1. Opis i tehnička specifikacija nabave, na slijedeći način:Za glasovne priključka iz predmeta nabave Ponuditelj mora ponuditi u potpunosti georedundatno rješenje za glasovnu jezgrenu platformu. Svaka komponenta ponuditeljeve glasovne platforme koja sudjeluje u procesiranju poziva mora biti georedundantna. Svaka georedundantna lokacija glasovne platforme mora imati kapaciteta procesirati sve dolazne i odlazne pozive. Redundantna govorna platforma mora biti smještena u dva geografski različita DATA centra a navedeno mora biti jasno vidljivo iz izvedbene sheme i opisa govorne platforme sa točno navedenim lokacijama DATA centara. Ujedno je potrebno priložiti opis i izvedbenu shemu oba DATA centra gdje se jasno ispunjavaju uvjeti: redundantan UPS sustav s nadzorom i minimalno 30 minuta autonomije pod punim opterećenjem; redundantan klimatizacijski sustav s nadzorom rada, vatrodojavni sustav, video-nadzor. U svezi s georedundancijom te u svezi s obveznom osiguravanja pouzdanosti i visoke raspoloživosti podatkovnog povezivanja IP VPN-a koja mora biti izuzetno visoka (SLA najmanje 99,93% ili viši) putem redundancije u fizičkom pristupu lokacije na Ponuditeljevu mrežu te putem redundantne pristupne aktivne opreme na lokaciji Naručitelja, Ponuditelj ujedno mora posjedovati važeći međunarodni certifikat ISO 22301:2012 ili jednakovrijedan dokument koji dokazuje sukladnost sa standardom za upravljanje kontinuitetom poslovanja unutar organizacije, certificiran od neovisne strane akreditiranih certifikacijskih tijela. Certifikat dokazuje dosljednost u osiguravanju visoke raspoloživosti, proaktivan pristup u identifikaciji prijetnji te smanjivanju rizika poslovanja, kao i učinkovito upravljanje u trenutku nastupa prekida, čime bi Naručitelju bila osigurana maksimalna dostupnost proizvoda i usluga koje su predmet nabave. Naručitelj je mišljenja da Ponuditelj koji posjeduje navedeni certifikat raspolaže mjerama za nastavak vlastitog poslovanja u slučaju katastrofe što i Naručitelju povećava sigurnost poslovanja sa takvim Ponuditeljem. Certifikatom Ponuditelj dokazuje da je osposobljen pružati usluge 24x7 (24 sata na dan, 7 dana u tjednu tijekom cijele godine) s obzirom na veličinu, važnost i složenost poslovnog i komunikacijskog sustava Naručitelja kojemu je komunikacija i razmjena informacija iznimno bitna za poslovanje te kojemu bilo kakav nedostatak u mogućnosti komunikacije na ovoj razini može biti uzrok velikih problema u obavljanju Naručiteljeve djelatnosti.Navodimo kako u sklopu Grada Zagreba kao središnjeg tijela javne nabave djeluju službe od iznimne važnosti, a zadužene za hitne slučajeve koje djeluju u službi svih građana Grada Zagreba. Naglašava se da je od presudne i ključne važnosti kontinuitet poslovanja službi kako bi iste ispunile svoju temeljnu svrhu i zadaću. Zbog navedenog je nužno osigurati sve moguće temelje za besprijekorno funkcioniranje iz nadležnosti istih, a kako bi se omogućilo služenje građanima Grada Zagreba na najbolji mogući način. Stoga se ističe kako je od iznimne važnosti da Ponuditelj ne može niti u kojem trenutku dovesti u pitanje izvršenje svojih ugovornih obveza, a samim time i opasnost funkcioniranja telekomunikacijskog sustava kojem Naručitelj pripada zbog iznimne važnosti hitnih službi Grada Zagreba.Tako se ukazuje Naručitelju kako je nužno i iznimno bitno osigurati kontinuitet pružanja usluge primjerice Domovima zdravlja, Domovima za starije osobe, Kliničkoj bolnici „Sveti Duh“ Zagreb, Psihijatrijskoj bolnici za djecu i mladež, Poliklinici za rehabilitaciju slušanja i govora, Javnoj vatrogasnoj postrojbi Grada Zagreba, odnosno svim pojedinačnim naručiteljima koji između ostalog obavljaju zdravstvenu djelatnost i djelatnost zaštite od požara, obrazovnu djelatnost koji su taksativno navedeni u toč.1. nacrta DoN-a.Smatra se kako je pokazatelj razine pouzdanosti i kakvoće pružanja javnih telekomunikacijskih usluga u nepokretnoj elektroničkoj komunikacijskoj mreži, posjedovanje certifikata ISO 22301:2012 ili jednakovrijedan dokument, od izuzetne važnosti prilikom procjene kontinuiteta poslovanja svih Gradskih službi, uzimajući u obzir i kvalitetu održavanja usluga i spremnost na brzo otklanjanje kvara, što i doliči Gradu Zagrebu prepoznatljivom u europskim okvirima, kao izuzetno važnog subjekta po pitanju pružanja javnih servisa vlastitim građanima koji služi kao primjer svim ostalim gradovima u Republici Hrvatskoj.Uzimajući u obzir prethodno navedeno, a s obzirom na veličinu predmetnog naručitelja i zahtijevanu tehničku podršku istome, predlažemo dopunu dijela dokumentacije o nabavi, a sve kako je naprijed podrobno opisano. | 3. Certifikat ISO 22301:2012 ili jednakovrijedan nije u neposrednoj vezi s predmetom nabave te se prijedlog gospodarskog subjekta za izmjenom dokumentacije ne prihvaća. |
| 4. | Na stranici 6. prijedloga dokumentacije Naručitelj navodi:Središnje tijelo za javnu nabavu može tijekom pregleda i ocjene ponuda a prije donošenja odluke o odabiru provesti postupak kontrole ponuđenih usluga navedenih u Troškovniku. Postupak kontrole uključuje realizacije pilot priključaka i usluga na najviše pet lokacija te njihovu sukladnost s uvjetima iz Dokumentacije za nadmetanje. Izjavu o prihvaćanju postupka kontrole ponuđene usluge potpisuje osoba ovlaštena za zastupanje Ponuditelja.Kao zainteresirani ponuditelj predlažemo uklanjanje navedenog postupka iz dokumentacije za nadmetanje jer isti smatramo nepotrebnim obzirom da se istim narušava načelo ekonomičnosti postupka, nepotrebno se produžuje i komplicira te podiže trošak postupka pregleda i ocjene ponuda te donošenja odluke o odabiru. Usluge koje su predmet nabave i nad kojima bi se provodilo testiranje su standardne telekomunikacijske usluge koje se pružaju na lokacijama koje su u urbanom području, na tržištu nema novih telekomunikacijski operatora koji bi mogli sudjelovati u ovako opsežnom nadmetanju, pa bi se bilo potrebno uvjeriti kroz postupak kontrole u mogućnosti, kvalitetu i pokrivenost novog operatora na tržištu. Naručitelj može biti apsolutno siguran u mogućnost izvršavanja usluga koje su predmet nabave obzirom da potencijalni ponuditelji moraju dokazati svoju tehničku i stručnu sposobnost na propisani način:Gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini pružio usluge iste ili slične predmetu nabave s time da zbroj vrijednosti bez PDV-a najmanje 2 (dva) najviše 6 (šest) ugovora pružene/ih usluge/a mora biti minimalno u visini ¼ procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave.Te su dužni dostaviti jamstvo za ozbiljnost ponude i jamstva za uredno ispunjenje ugovora u značajnim iznosima. Ukoliko se Naručitelj ne odluči za uklanjanje navedenog postupka iz dokumentacije potrebno je isti učiniti transparentnijim za potencijalne ponuditelje koji nisu postojeći pružatelji usluge na način da se jasno u dokumentaciji definiraju adrese lokacija i usluge na kojima bi se provodio postupak kontrole te da se jasno navedu rokovi realizacije usluga na pilot lokacijama, a koji su u skladu sa rokovima realizacije novih priključaka koji su propisani od strane tržišnog regulatora (HAKOM). U protivnom, ukoliko se od potencijalnih ponuditelja, a koji nisu postojeći pružatelj usluga zatraže kratki rokovi realizacije koji nisu ostvarivi i protivni su propisanim rokovima realizacije novih priključaka od strane regulatora automatski se dovodi postojećeg pružatelja usluga u povlašteni položaj te se istome na taj način pogoduje dok se ostale potencijalne ponuditelje diskriminira što je protivno zakonu i načelima javne nabave odnosno ne poštuje se načelo jednakog tretmana i načelu zabrane diskriminacije koja su navedena na stranici 10 dokumentacije za nadmetanje. U slučaju realizacije novog priključka putem žičane bakrene parice minimalni rok za realizaciju je 20 dana dok je na svjetlovodnoj infrastrukturi to 30 dana kako realizacija bila u skladu sa propisima koji reguliraju područje elektroničkih komunikacija u nepokretnoj mreži.Kako bi se svim potencijalnim ponuditeljima osigurao jednak tretman i kako bi se osiguralo djelotvorno i transparentno tržišno natjecanje predlaže se da rok za dostavu ponuda bude maksimalan koji Zakon o javnoj nabavi propisuje kako bi svi potencijalni ponuditelji imali dovoljno vremena za pripremu ovako opsežnog predmeta nabave.S obzirom na veliki broj lokacija na kojima se pružaju usluge, te značajnu količinu opreme koju je potrebno isporučiti na pojednim lokacijama kao i činjenicu da će u slučaju odabira novog operatora proći određeno vrijeme u konzultacijama i usklađivanju terminskih planova i ostalih informacija bitnih za početak same realizacije, te vodeći brigu o propisima sa područja elektroničkih komunikacija koji reguliraju rokove za realizaciju, a kako bi se svim potencijalnim ponuditeljima osigurao jednak tretman i kako bi se osiguralo djelotvorno i transparentno tržišno natjecanje predlaže se da rok za realizaciju usluga podigne sa 45 na 90 dana po potpisu pojedinačnog ugovora. Navedeni rokovi realizacije su uobičajeni u postupcima koji obuhvaćaju ovoliki broj lokacija na kojima je potrebno realizirati usluge.Na stranici 11. dokumentacije Naručitelj opisuje Najam dediciranog VoIP PBX sistema i IP telefonske opreme, a ista je navedena i u troškovniku skrećemo pozornost Naručitelju da je potrebno jasnije definirati terminski plan sa jasnim rokovima migracija po pojedinoj lokaciji, koje se usluge zadržavaju, a koje gase na lokacijama koje su u migraciji, da li će dolaziti do promjene podatkovnih kapaciteta na lokacijama koje su u migraciji obzirom da popis lokacija koje su u migraciji nije poznat. Migracija značajno utječe na cjelokupan predmet nabave te je na ovakav način nemoguće ponuditeljima jasno, nedvosmisleno i transparentno procijeniti troškove, isplativost, a samim time i definirati cijene usluga i popuniti troškovnik, a nejasno je i kako je procijenjena vrijednost nabave bez navedenog jasnog terminskog plana migracije. Da li Naručitelj predviđa da se odmah isporuči potpuno dimenziniran sustav i sva oprema navedena u troškovniku te da se ista naplaćuje od isporuke bez obzira na kasnije migracije udaljenih lokacija na sustav? Da li se predviđa da Ponuditelj skladišti opremu, pa je sukcesivno isporučuje i instalira te aktivira naplatu odnosno deaktivira postojeće usluge na lokacijama koje se migriraju? Koji su rokovi realizacije za svaku pojedinu migraciju? Naručitelj raspolaže sa Cisco CUCM 9 IP PBX sustavom na lokaciji Avenija Marina Držića 4 sa 200 telefona. Da li je moguće ponuditi zamjenu tog sustava i potpunu integraciju i tih 200 telefona na novi dedicirani VOIP PBX sustav sa traženim funkcionalnostima? Skrećemo pozornost i na neusklađenost zahtjeva u dokumentaciji i troškovniku jer se navodi da dedicirani VoIP PBX sistem mora biti minimalnog kapaciteta do 3.000 IP telefona, a u troškovniku je navedeno do 5.000 IP telefona što naravno značajno mijenja cijenu. Navedeno je da Naručitelj trenutno posjeduje 200 Cisco IP telefona te da je potrebno isporučiti IP telefoni TIP 1,2,3,4 (1.540 kom) namijenjenih za dedicirani VoIP PBX sustav te nije jasno čemu će služiti preostale licence na dediciranom sustavu do ukupno 3000 ili 5000 kada se usklade potrebe odnosno da li je možda u planu i u kojem roku zapravo još veća migracija postojećih lokacija i usluga na dedicirani VoIP PBX sustav.Zbog svega navedenog molimo da se detaljnije raspišu zahtjevi i plan migracije na dedicirani VOIP PBX sustav, a sve kako bi svi potencijalni ponuditelji stekli transparentniji uvid u planirano stanje te kako bi mogli jasnije procijeniti troškove i iskazati konkurentne cijene u ponudi.Na stranici 19. dokumentacije u specifikaciji dodatnih usluga traži se: Ponuditelj u pogledu dodatnih usluga mora omogućiti:• Najam virtualnih poslužitelja bez operacijskog sustava• Povezivanje lokacije naručitelja do virtualnog poslužitelja putem IP VPN mreže sa privatnim IP adresama• Mogućnost instalacije operacijskog sustava (Linux ili Windows čija je licenca u vlasništvu naručitelja) • Licence za Windows ili Linux osigurava naručiteljIstičemo da licence za OS (Windows) nije moguće koristiti na data centru osim ako ne postoji poseban dogovor sa Microsoftom pa je pitanje da li Naručitelj potvrđuje da ima isti? Moguće je koristiti sve ostale Microsoft licence (Exchange, sharepoint, SQL I sl.), ali sam operativni sustav mora biti od vlasnika data centra stoga vas molimo pojašnjenje/potvrdu ili usklađenje dokumentacije.Skrećemo pozornost Naručitelju da se u troškovniku navode okvirne količine usluga 0, pa je potrebno definirati količinu ili izbrisati navedene stavke iz troškovnika: - podatkovno povezivanje brzine 10/10Mbit/s– Layer 3 - podatkovno povezivanje brzine 4/4Mbit/s– Layer 2 | 4.Pojašnjenje:Središnje tijelo za javnu nabavu smatra da su postupak kontrole ponuđenih usluga u postupku odabira i rok realizacije bitni kriteriji za dokazivanje sposobnosti potencijalnih ponuditelja.Središnje tijelo za javnu nabavu zadržava mogućnost provođenja postupka kontrole ponuđenih usluga navedenih u Troškovniku da bi se uvjerio u mogućnost, kvalitetu i pokrivenost traženih usluga od strane zainteresiranog Ponuditelja. Rok za odabir Ponuditelja je 90 dana nakon otvaranja ponuda što je po mišljenju Središnjeg tijela za javnu nabavu dovoljno vrijeme za realizaciju pilot priključaka za kontrolu usluga. Kontrola usluga izvoditi će se na lokacijama navedenim u Prilogu 2 koje su spojene bakrenim žičanim kabelom s javnom nepokretnom mrežom te imaju nesmetan pristup sa DTK.Naručitelj djelomično prihvaća prijedlog gospodarskog subjekta te će se u dokumentaciji o nabavi točka **27. Kriterij za odabir ponude;** **2. Rok izvršenja predmetne usluge (R)** produžiti rok za realizaciju usluga s 45(četrdesetpet) na 60 (šezdeset) dana.Plan Naručitelja je migracija analognih kapaciteta na IP govornu platformu koja ima za uvjet prije svega implemetaciju sustava strukturnog kabliranja, dobavu aktivne mrežne opreme i sl. Sve su tu predmeti natječaja i odobravanja sredstava za izvođenje istih kao dio cjelokupne strategije ZGH grupe i samo činjenicom da se isti ugovaraju putem javne nabave ne može garantirati neke točne termine.Usluge i oprema isporučivati će se na osnovu zahtjeva Naručitelja u skladu s njegovim potrebama u roku koji je naveden u ponudi.Implementacija IP sustava je kontinuirani proces i isti bi se naplaćivao sukladno pojedinačnim ovjerenim zapisnicima o izvršenim uslugama. Migracija lokacija koje trenutno nisu povezane s IP sustavom ZGH ovisi o proširenju strukturne mreže koja nije predmet ovog natječaja. Naručitelj izvodi kontinuiranu nadogradnju vlastitog postojećeg IP PBX sustava i povećanje kapaciteta i funkcionalnosti. Specifikacija istog je napomenuta jer se traži kompatibilnost sa sustavom Ponuditelja. Cilj naručitelja je da u konačnici koristi jedinstvenu govornu platformu ta da svi korisnici navedeni u PRILOGU 3.- Popis lokacija i kapaciteta ZGH spoje na jedinstveni IP PBX sustav kapaciteta od 3.000 IP korisnika.Središnje tijelo za javnu nabavu je prihvatilo primjedbu gospodarskog subjekta te je u Troškovniku promijenilo kapacitet dediciranog VoIP PBX sustava s 5.000 u 3.000 korisnikaNa osnovu Microsoft Enterprise Agreement-a Naručitelju je omogućena instalaciju OS (Windows) u skladu s njegovim potrebama. -u Troškovniku promijenjena količina za uslugu - podatkovno povezivanje brzine 10/10Mbit/s– Layer 2 iz 0 u 1-u Troškovniku izbrisana navedena usluga - podatkovno povezivanje brzine 4/4Mbit/s– Layer 2 |